LV Eiropas Savienības Oficiālais Vēstnesis L 337/20

KOMISIJAS REGULA (EK) Nr. 2107/2005

(2005. gada 21. decembris),

ar kuru groza Regulas (EK) Nr. 174/1999, (EK) Nr. 2771/1999, (EK) Nr. 2707/2000, (EK) Nr. 214/2001 un (EK) Nr. 1898/2005 piena nozarē

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un īpaši tās 10., 15., 31. panta 14. punktu un 40. pantu,

tā kā:

(1) No 2006. gada 1. janvāra Padomes 1992. gada 16. jūnija Direktīva 92/46/EEK, ar ko paredz veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū (2), atcelta ar Eiropas Parlamenta un Padomes Direktīvu 2004/41/EK (3) un aizstāta ar Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (4) un ar Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus par dzīvnieku izcelsmes pārtiku (5).

(2) Skaidrības labad ir lietderīgi atbilstoši pielāgot atsauces, kas noteiktas attiecībā uz Direktīvu 92/46/EEK Komisijas 1999. gada 26. janvāra Regulā (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām (6), Komisijas 1999. gada 16. decembra Regulā (EK) Nr. 2771/1999, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū (7), Komisijas 2000. gada 11. decembra Regulā (EK) Nr. 2707/2000, kurā izklāstīti noteikumi par Padomes Regulas (EK) Nr. 1255/1999 piemērošanu attiecībā uz Kopienas atbalstu piena un dažu piena produktu piegādē izglītības iestāžu skolēniem (8), Komisijas 2001. gada 12. janvāra Regulā (EK) Nr. 214/2001, ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sausā vājpiena pulvera tirgū (9) un Komisijas2005. gada 9. novembra Regulā (EK) Nr. 1898/2005, ar ko nosaka sīki izstrādātus Padomes Regulas (EK) Nr. 1255/1999 īstenošanas noteikumus attiecībā uz pasākumiem krējuma, sviesta un iebiezināta sviesta realizāciju Kopienas tirgū (10).

(3) Saskaņā ar 1. panta a) punktu Regulā (EK) Nr. 1898/2005, intervences sviests, kas iepirkts saskaņā ar Regulas (EK) Nr. 1255/1999 6. panta 2. punktu un kas pārdodams par pazeminātām cenām, bija jāievieto glabāšanā līdz 2003. gada 1. janvārim. Ņemot vērā joprojām pieejamo daudzumu un tirgus situāciju, šis datums ir jālabo uz 2004. gada 1. janvāri. Tādēļ jāgroza iepriekš minētās regulas 1. panta a) punkts.

(4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 174/1999 1. panta 4. punktu aizstāj ar šādu tekstu:

“4. Lai saņemtu kompensāciju, ko piešķir par produktiem, ka minēti Regulas (EK) Nr. 1255/1999 1. pantā, tiem jāatbilst attiecīgajām Eiropas Parlamenta un Padomes Regulas (EK) Nr. 852/2004 (11) un Eiropas Parlamenta un Padomes Regulas (EK) Nr. 853/2004 (12) prasībām, jo īpaši sagatavošanai apstiprinātā uzņēmumā un atbilstībai identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.

2. pants

Regulas (EK) Nr. 2771/1999 5. panta 1. punkta a) apakšpunktu aizstāj ar šādu tekstu:

“a) ir apstiprināti, ievērojot Eiropas Parlamenta un Padomes Regulas (EK) Nr. 853/2004 (13) 4. pantu, un tiem ir attiecīgs tehniskais aprīkojums;

3. pants

Regulas (EK) Nr. 2707/2000 3. panta 6. punktu aizstāj ar šādu tekstu:

“6. Atbalstu piešķir tikai par produktiem, ka minēti šīs regulas I pielikumā, ja produkti atbilst Eiropas Parlamenta un Padomes Regulas (EK) Nr. 852/2004 (14) un Eiropas Parlamenta un Padomes Regulas (EK) Nr. 853/2004 (15) prasībām, jo īpaši prasībām attiecībā uz sagatavošanu apstiprinātā uzņēmumā un identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.

4. pants

Regulu (EK) Nr. 214/2001 groza šādi:

1) Tās 3. panta 1. punkta a) apakšpunktu aizstāj ar šādu tekstu: “a) ir apstiprināti, ievērojot Eiropas Parlamenta un Padomes Regulas (EK) Nr. 853/2004 (16) 4. pantu, un tiem ir attiecīgs tehniskais aprīkojums;

2) Tās I pielikuma 5. zemsvītras piezīmi aizstāj ar šādu tekstu: “(5) Neapstrādātajam pienam, ko lieto sausā vājpiena ražošanai, jāatbilst prasībām, kuras noteiktas Regulas (EK) Nr. 853/2004 III pielikuma IX iedaļā.”

5. pants

Regulu (EK) Nr. 1898/2005 groza šādi:

1) Tās 1. panta a) punktā “2003. gada 1. janvāris” aizstāj ar “2004. gada 1. janvāris”.

2) Tās 5. panta 1. punkta otro daļu aizstāj ar šādu tekstu: “Sviestam, iebiezinātam sviestam, krējumam un starpproduktiem, kas minēti pirmajā daļā, jāatbilst Eiropas Parlamenta un Padomes Regulas (EK) Nr. 852/2004 (17) un Eiropas Parlamenta un Padomes Regulas (EK) Nr. 853/2004 (18) prasībām, jo īpaši attiecībā uz sagatavošanu apstiprinātā uzņēmumā un atbilstību identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.

3) Tās 13. panta 1. punkta b) apakšpunktu aizstāj ar šādu tekstu: “b) attiecīgā gadījumā tie apstiprināti saskaņā ar Regulas (EK) Nr. 853/2004 4. pantu;”

4) Tās 47. panta 1. punkta otro daļu aizstāj ar šādu tekstu: “Tam jāatbilst Regulu (EK) Nr. 852/2004 un (EK) Nr. 853/2004 prasībām, jo īpaši attiecībā uz sagatavošanu apstiprinātā uzņēmumā un atbilstību identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.”

5) Tās 63. panta 2. punkta a) apakšpunktu aizstāj ar šādu tekstu: “a) tie apstiprināti saskaņā ar Regulas (EK) Nr. 853/2004 4. pantu;”

6) Tās 72. panta b) punkta ii) apakšpunktu aizstāj ar šādu tekstu: “ii) Regulu (EK) Nr. 852/2004 un (EK) Nr. 853/2004 prasības, jo īpaši attiecībā uz sagatavošanu apstiprinātā uzņēmumā un atbilstību identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.”

7) Tās 81. panta 1. punktu aizstāj ar šādu tekstu: “1. Sviestu saņēmējam piegādā iepakojumos ar skaidru un neizdzēšamu uzrakstu, kas norāda valsts kvalitātes kategoriju un identifikācijas marķējumu saskaņā ar 72. panta b) punktu un vienu vai vairākām XVI pielikuma 1. punktā minētajām norādēm.”

6. pants

Šī Regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

To piemēro no 2006. gada 1. janvāra, izņemot 5. panta 1. punktu, ko piemēro no 2005. gada 16. decembra.

Šī regula uzliek saistības kopumā un ir tieši piemērojama visās dalībvalstīs. Briselē, 2005. gada 21. decembrī Komisijas vārdā — Komisijas locekle Mariann FISCHER BOEL

(1) OV L 160, 26.6.1999., 48. lpp. Regulā jaunākie grozījumi izdarīti ar Komisijas Regulu (EK) Nr. 1913/2005 (OV L 307, 25.11.2005., 2. lpp.).

(2) OV L 268, 14.9.1992., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).

(3) OV L 157, 30.4.2004., 33. lpp.

(4) OV L 139, 30.4.2004., 1. lpp. Labotais variants OV L 226, 25.6.2004., 3. lpp.

(5) OV L 139, 30.4.2004., 55. lpp. Labotais variants OV L 226, 25.6.2004., 22. lpp.

(6) OV L 20, 27.1.1999., 8. lpp. Regulā jaunākie grozījumi izdarīti ar Regulu (EK) Nr. 1513/2005 (OV L 241, 17.9.2005., 45. lpp.).

(7) OV L 333, 24.12.1999., 11. lpp. Regulā jaunākie grozījumi izdarīti ar Regulu (EK) Nr. 1802/2005 (OV L 290, 4.11.2005., 3. lpp.).

(8) OV L 311, 12.12.2000., 37. lpp. Regulā jaunākie grozījumi izdarīti ar Regulu (EK) Nr. 865/2005 (OV L 144, 8.6.2005., 41. lpp.).

(9) OV L 37, 7.2.2001., 100. lpp. Regulā jaunākie grozījumi izdarīti ar Regulu (EK) Nr. 1195/2005 (OV L 194, 26.7.2005., 8. lpp.).

(10) OV L 308, 25.11.2005., 1. lpp.

(11) OV L 139, 30.4.2004., 1. lpp. Labotais variants OV L 226, 25.6.2004., 3. lpp.

(12) OV L 139, 30.4.2004., 55. lpp. Labotais variants OV L 226, 25.6.2004., 22. lpp.”

(13) OV L 139, 30.4.2004., 55. lpp. Labotais variants OV L 226, 25.6.2004., 22. lpp.”

(14) OV L 139, 30.4.2004., 1. lpp. Labotais variants OV L 226, 25.6.2004., 3. lpp.

(15) OV L 139, 30.4.2004., 55. lpp. Labotais variants OV L 226, 25.6.2004., 22. lpp.”

(16) OV L 139, 30.4.2004., 55. lpp. Labotais variants OV L 226, 25.6.2004., 22. lpp.”

(17) OV L 139, 30.4.2004., 1. lpp. Labotais variants OV L 226, 25.6.2004., 3. lpp.

(18) OV L 139, 30.4.2004., 55. lpp. Labotais variants OV L 226, 25.6.2004., 22. lpp.”